text: Vejle-betjent hitter på Facebook med reaktion på flygtninge-kaos
  11 september 2015 kl. 16.55
  Jesper Lillelund Simonsen fra Sydøstjyllands Politi er frustreret og træt af at blive kritiseret på trods af det hårde arbejde, han og kollegerne har præsteret i de seneste dages flygtninge-kaos ved den dansk-tyske grænse.
  
  Derfor reagerer han nu på Facebook, hvor hans indlæg lige nu bliver flittigt delt og kommenteret.
  Bl.a. skriver Jesper Lillelund Simonsen:
  Når vi deler billedet af den flinke betjent, som leger med en syrisk pige på E45, skal vi huske, at det var det onde politi, som var til stede på motorvejen. Det var i hvert fald hvad jeg fik at vide af mange af de danskere, som jeg mødte på min gåtur i onsdags. Politiet var onde, fordi vi tvang flygtninge til at gå på motorvejen i den varme med små børn.
  Se hele indlægget på Facebook herunder:
  
  